TFD พุ่งเกือบ 4% เทคนิคเด่น โบรกฯ แนะ “ซื้อ”
TFD ณ เวลา 15.17 น. ราคาอยู่ที่ 4.06 บ. บวก 0.14 บ. หรือ 3.57% สูงสุดที่ 4.10 บ. ต่ำสุดที่ 3.94 บ. มูลค่าซื้อขายที่ 138.92 ลบ. ด้านเทคนิค บล.ธนชาต แนะนำ "ซื้อ" หลังมองว่าราคาหุ้นดีดตัวจากฐานด้วยแท่งเทียนรูปแบบ Morning Star สามารถกลับมายืนเหนือเส้นค่าเฉลี่ยระยะสัปดาห์ได้ พร้อมปริมาณการซื้อขายที่เพิ่มสูงขึ้น 
15 ก.ค. 2558

ผู้สื่อข่าวรายงานว่า ราคาหุ้นบริษัท ไทยพัฒนาโรงงานอุตสาหกรรม จำกัด (มหาชน) หรือ TFD ณ เวลา 15.17 น. ราคาอยู่ที่ 4.06 บาท บวก 0.14 บาท หรือ 3.57% สูงสุดที่ 4.10 บาท ต่ำสุดที่ 3.94 บาท มูลค่าซื้อขายที่ 138.92 ล้านบาท ขณะที่ดัชนีตลาดหุ้นไทยโดยรวมบวก 0.23%
ขณะที่ TFD มีความคืบหน้าในการจัดตั้งบริษัทย่อย ชื่อ บริษัท ทีเอฟดี เรียลเอสเตท แมนเนจเม้นท์ จำกัด เพื่อวัตถุประสงค์ในการเป็นผู้จัดการกองทรัสต์เพื่อการลงทุนในอสังหาริมทรัพย์ (Real Estate Investment Trust : REIT) ด้วยทุนจดทะเบียน 10,000,000 บาท ทุนชำระแล้ว 10,000,000 บาท แบ่งออกเป็น 1,000,000 หุ้น มูลค่าที่หุ้นละ10 บาท โดยบริษัทถือหุ้นในสัดส่วน 100% เป็นที่เรียบร้อยแล้ว เมื่อวันที่ 14 กรกฎาคม 2558
ด้านเทคนิค บล.ธนชาต ระบุในบทวิเคราะห์ (15 ก.ค.) แนะนำ “ซื้อ” TFD ราคาหุ้นดีดตัวจากฐานด้วยแท่งเทียนรูปแบบ Morning Star สามารถกลับมายืนเหนือเส้นค่าเฉลี่ยระยะสัปดาห์ได้ พร้อมปริมาณการซื้อขายที่เพิ่มสูงขึ้น มีแนวต้านแรกบริเวณ 4.10 บาท เป้าระยะกลางแนวเส้นค่าเฉลี่ย 3 เดือนที่ 4.30 บาท
 